O i üser Familie git s eso Sache: So seit mi Frou ging, si heig e Schöiben anne, we sie es Fürte treit. D Eltere vo mir Frou si im Aemmital u im Oberaargou ufgwachse (wo me "Schöibe" seit - i kenne das Wort nume n us Bärndütschbüecher) u myner Eltere chömen us dr Wohlegmein, westlech vo Bärn, äbe n us em Fürtegebiet. - We das Fürte (oder die Schöibe) nid us Stoff isch, sy mr is einig: Gester het mi Frou bim Loeb e Plastigschurz wölle choufe.